
	Tunnikava “Kas tulevikus pole programmeerijaid enam vaja?”

	TUNNI ÕPIEESMÄRK: õpilased mõistavad, kuidas tehisinaru mõjutab erinevaid elukutseid ja oskusi, oskavad analüüsida tehisaru rolli ja teha teadlikke otsuseid oma tulevikuoskuste arendamisel.
KLASS: 10.–11. klass
KÜLALISÕPETAJA: Katrin Vernik, AI ja andmehalduse juht ning Ulla Kattai-Aav, Telia klienditeeninduse arendusjuht 
SEOS RÕK-iga: karjääripädevus, digipädevus

	Tunni osad

	Häälestus
	Video vaatamine
	Õpilaste iseseisev töö 

	Tunni teema taust:
	Tehisarust räägitakse palju ja vahel võib tunduda, et varsti teeb see kogu töö meie eest ära. Aga kas see on päriselt nii? Selles e-tundide sarjas räägivad eri valdkondade inimesed, kuidas nad tehisaru juba täna nutikalt kasutavad ning miks on nende enda roll endiselt oluline.

	Häälestus:
	Õpilastel tuleb mõelda, kuidas tema oma päeva jooksul on tehisaru kasutanud/märganud ja jagada oma mõtteid paarilisega. Arutage ka ühiselt klassiruumis. Kas rohkem tuuakse välja tehisaru rakendusi (nt ChatGPG vms) või ka kohti, mida alati tehisaruga ei seostata (nt soovitusalgoritm Youtube’is). 

	Õpilaste iseseisev töö:

	Paluge õpilastel moodustada 3–4-liikmelised rühmad. Paluge õpilastel luua oma rühmas vestlusroboti idee. Ideed tuleks arendada, arvestades roboti põhifunktsiooni, sihtgruppi ja piiranguid. Töölehel on õpilastele antud ette punktid, millele mõelda: 
1) Looge rühmas vestlusroboti idee, arvestades selle funktsiooni, sihtgruppi ja piiranguid.
2) Milleks vestlusrobot on mõeldud? (nt haridus, klienditeenindus, tervis) Mis probleemi see lahendab?
3) Kellele see on suunatud?
4) Kuidas vestlusrobot töötab? Tooge 3 näidet tingimuslausetega (nt kui “Tere!”, siis “Tere! Kuidas sul läheb?”). 
5) Millised on vestlusroboti piirangud? Millele see ei oska vastata ja kuidas see siis käitub?

Pärast ideede kirjanpanekut paluge igal rühmal oma ideed tutvustada. Teised rühmad saavad esitada küsimusi ja arutleda ideede üle või pakkuda ka ettepanekuid, kuidas vestlusrobotit saab veel paremaks muuta. 

2. Rühmades ennustada, kuidas saaks sama ülesandega hakkama tehisaru. Kas see lahendaks ülesande paremini ära? Paluge rühmadel mõne rakendusega katsetada, et tulemusi võrrelda. 


* Tunnikava on loodud selleks, et pakkuda õpetajatele välja erinevaid variante õpilaste aktiivseks kaasamiseks tunni teemasse. Tunnikava ei pea tingimata kasutama.

